ห้องอาหารที่ออกธีมกับโปรสุดคุ้มให้ไปอิ่มอร่อยแบบไม่อั้นกันอยู่ตลอดๆ ที่ช่วงนี้จะจัดเต็มไปด้วยกุ้งแม่น้ำสดๆ เลือกหยิบ เลือกตักแล้วเอาให้พนักงานทำให้สุก ส่วนเราแค่นั่งกลับไปนั่งรอที่โต๊ะก็จะได้อิ่มกับกุ้งจานโตแล้วค่ะ

ใครชื่นชอบกุ้งๆ อยากกินแบบจัดเต็ม ช่วงนี้ทางห้องอาหารเดอะสแควร์ โรงแรมโนโวเทลประตูน้ำ กำลังจัดโปรสุดคุ้มกับกองทัพกุ้ง อิ่มอร่อยไม่อั้นกับน้ำจิ้มซีฟู๊ดแซ่บๆ รับรองมาไม่ผิดหวังแน่ๆ ค่ะ เรานี่ล่อไปประมาณ 3 รอบ จิ้มน้ำจิ้มซีฟู๊ดแซ่บถูกใจ กุ้งสดดีค่ะแต่อาจต้องเลือกบ้างแต่เราไม่เลือกจ้าาาา หยิบรัวๆ ขนาดกุ้งกลางๆนะคะ ถ้าคนเยอะอาจจะต้องรอนานหน่อยนะคะ

ในส่วนของไลน์อาหารอื่นๆ ที่เราไปแล้วติดใจทุกครั้ง ต้องแวะเวียนไปตัดแล้วตักอีกตลอด
•ซุปฟักทอง ซุปฟักทองอาจไม่ได้เข้มข้นมาก แต่ส่วนตัวค่อนข้างถูกปากค่ะ เดินไปตักกลับมากินด้วยทุกรอบที่ออกไปจากโต๊ะเลย
•หมูแดง เป็ดย่าง มีแต่คนบอกว่าของที่นี่อร่อย แล้วก็จริงๆ ค่ะ เนื้อเป็ดค่อนข้างนุ่มไม่เหนียวติดหนังมันๆ ส่วนหมูแดงไม่แข็ง ไม่เหนียว จัดว่าใช้ได้เลยค่ะ
•เนื่องจากช่วงนี้มีเทศกาลกุ้งๆ เลยมีพิเศษอย่างกุ้งสัปปะรด เครื่องแกงกะทิเข้มข้น คลุกคลิกๆ พอจะแทรกซึมเข้าไปในเนื้อกุ้ง อร่อยใช้ได้เลย
•สเตชั่นต้มยำที่จะมีกุ้งกับหอยแมลงภู่นิวซีแลนด์ตัวใหญ่ๆ ที่ให้กับทางพนักงานนำไปทำเป็นต้มยำรสชาติแบบกลางๆ สีแซ่บน่ากลัวแต่ไม่ได้เผ็ดมากอย่างที่คิดค่ะ ส่วนตัวแนะนำให้ลอง
•ส้มตำ มะละกอใสๆ ตำแบบไม่แซ่บเท่าไหร่ เด็กกินได้ ผู้ใหญ่กินได้ ชาวต่างชาติก็น่าจะกินได้
•ในส่วนของขนม ปกติขนมที่นี่เราจะชอบแค่ไอศกรีม กับอีกเมนูที่ต้องแนะนำคือพุดดิ้งเนยนมสด ตัวแป้งค่อนข้างเลี่ยนเนย แต่พอกินคู่กับน้ำราดคู่กัน เรานี่ตักน้ำราดแบบเต็มถ้วยเลยอ่ะ กินให้หายเลี่ยนเลย
•ปิดท้ายมื้อด้วยผลไม้
>> นี่เป็นแค่บางส่วนของอาหารนะคะ จริงๆ ยังมีส่วนที่เป็นอาหารต่างๆ ให้เลือกตักได้อีกหลายเมนูเลย พิซซ่า สลัด ส่วนที่เป็นสเตชั่นบาร์บีคิวที่มีให้เลือกหยิบเนื้อสัตว์ดิบๆ แล้วเอาให้พนักงานย่างให้ แล้วก็อาหารญี่ปุ่นด้วย <<

ช่วงนี้มีโปรมา 4 จ่าย 2 อยู่ค่ะ จนถึงสิ้นเดือนมีนาคมนี้ค่ะ ถือว่าคุ้มมากกกก ได้กินกุ้งสดๆ หลายๆ จาน เทศกาลนี้บอกเลยว่าห้ามพลาดค่ะ